Document ID: 31999R1072

ΚΑΝΟΝΙΣΜΟΣ (ΕΚ) αριθ. 1072/1999 ΤΗΣ ΕΠΙΤΡΟΠΗΣ
της 10ης Μαΐου 1999
για τροποποίηση των παραρτημάτων I, II, III, V, VII, VIII και IX του κανονισμού (ΕΟΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 2798/98 της Επιτροπής(2), και ιδίως το άρθρο 2 του παραρτήματος VII και το άρθρο 19,
Εκτιμώντας:
(1) ότι εισήχθησαν τροποποιήσεις στην συνδυασμένη ονοματολογία που εφαρμόζονται από 1ης Ιανουαρίου 1999·
(2) ότι το Συμβούλιο αποφάσισε με την απόφαση 98/678/ΕΟΚ(3) την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας του Λάος όσον αφορά το εμπόριο κλωστοϋφαντουργικών προϊόντων·
(3) ότι το Συμβούλιο υιοθέτησε τον κανονισμό (ΕΚ) αριθ. 47/1999 της 22ας Δεκεμβρίου 1998, για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν(4)·
(4) ότι το Συμβούλιο αποφάσισε με απόφαση της 21ης Δεκεμβρίου 1998(5) την προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας σχετικά με το εμπόριο κλωστοϋφαντουργικών προϊόντων·
(5) ότι η συμφωνία για το εμπόριο κλωστοϋφαντουργικών προϊόντων (δεν καλύπτεται από τη διμερή συμφωνία πολυϊνών) με τη Λαϊκή Δημοκρατία της Κίνας(6) εφαρμόστηκε από την 1η Ιανουαρίου 1995 για περίοδο δύο ετών και παρατάθηκε αυτομάτως για διαδοχικές περιόδους ενός έτους και ως εκ τούτου θα εφαρμόζεται το 1999·
(6) ότι, μετά από αίτημα της Ευρωπαϊκής Βιομηχανίας. είναι σκόπιμο να καθορισθούν ποσοτικά όρια για το 1999 όσον αφορά την επανεισαγωγή στην Κοινότητα ορισμένων κλωστοϋφαντουργικών προϊόντων (κατηγορίες 159 και 161) καταγωγής Λαϊκής Δημοκρατίας της Κίνας ύστερα από εργασίες τελειοποίησης προς επανεισαγωγή στη χώρα αυτή· ότι οι άμεσες εισαγωγές κλωστοϋφαντουργικών προϊόντων που εμπίπτουν στις κατηγορίες 159 και 161 υπόκεινται στα ποσοτικά όρια που παρατίθενται στο άρθρο 2 του κανονισμού (ΕΟΚ) αριθ. 3030/93·
(7) ότι τα ανωτέρω στοιχεία καθιστούν αναγκαία την τροποποίηση των σχετικών τμημάτων των παραρτημάτων I, II, III, V, VII, VII και IX του κανονισμού (ΕΟΚ) αριθ. 3030/93 για να ληφθούν υπόψη οι αλλαγές που επήλθαν και που εφαρμόζονται στην εισαγωγή στην Κοινότητα ορισμένων κλωστοϋφαντουργικών προϊόντων καταγωγής τρίτων χωρών κατά την έννοια του άρθρου 19 του προαναφερόμενου κανονισμού·
(8) ότι για να διασφαλισθεί η τήρηση των διεθνών υποχρεώσεων της Κοινότητας, ορισμένα από τα μέτρα που προβλέπει ο παρών κανονισμός πρέπει να εφαρμοσθούν από την 1η Ιανουαρίου 1999·
(9) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3030/93 τροποποιείται ως εξής:
1. Το παράρτημα I αντικαθίσταται από το παράρτημα I του παρόντος κανονιμού.
2. Το παράρτημα II αντικαθίσταται από το παράρτημα 2 του παρόντος κανονισμού.
3. Στο παράρτημα III, το άρθρο 28 αντικαθίσταται από το ακόλουθο κείμενο:
"Άρθρο 28
1. Η άδεια εξαγωγής που αναφέρεται στα άρθρα 11 και 19, καθώς και το πιστοποιητικό καταγωγής, δύνανται να συνοδεύονται από συμπληρωματικά αντίγραφα, δεόντως επικυρωμένα. Συντάσσονται στην αγγλική, γαλλική ή ισπανική γλώσσα.
2. Εάν τα προαναφερόμενα έγγραφα είναι χειρόγραφα, πρέπει να συμπληρώνονται με μελάνι και κεφαλαία γράμματα.
3. Οι διαστάσες των εξαγωγής ή των ισοδύναμων εγγράφων και των πιστοποιητικών καταγωγής πρέπει να είναι 210 × 297 mm(7). Το χαρτί που χρησιμοποιείται πρέπει να είναι λευκό, εμπλουτισμένο με κόλλα για γραφή, χωρίς μηχανικούς πολτούς(8) βάρους τουλάχιστον 25 g/m. Φέρει και στις δύο όψεις έντυπη κυματοειδή διάταξη γραμμών, η οποία καθιστά εμφανή παραποίηση με μηχανικά ή χημικά μέσα(9).
4. Οι αρμόδιες κοινοτικές αρχές αναγνωρίζουν μόνον την ισχύ του πρωτοτύπου για τις εισαγωγές, σύμφωνα με τις διατάξεις του παρόντος κανονισμού.
5. Κάθε άδεια εξαγωγής ή ισοδύναμο έγγραφο και το πιστοποιητικό καταγωγής φέρει τυποποιημένο αύξοντα αριθμό σειράς, έντυπο ή όχι, με τον οποίον μπορεί να αναγνωρίζεται(10).
6. Ο αριθμός αυτός αποτελείται από τα ακόλουθα στοιχεία(11):
- δύο γράμματα για τον προσδιορισμό της χώρας εξαγωγής, ως εξής:
- Αργεντινή= AR
- Αρμενία= AM
- Αζερμπαϊτζάν= AZ
- Μπαγκλαντές= BD
- Λευκορωσία= BY
- Βραζιλία= BR
- Κίνα= CN
- Αίγυπτος= EG
- Εσθονία= EE
- Πρώην Γιουγκοσλαβική Δημοκρατία της Μακεδονίας= 96
- Γεωργία= GE
- Χονγκ Κονγκ= HK
- Ινδία= IN
- Ινδονησία= ID
- Καζακστάν= KZ
- Κιργιζιστάν= KG
- Λάος= LA
- Λετονία= LV
- Λιθουανία= LT
- Μακάο= MO
- Μαλαισία= MY
- Μολδαβία= MD
- Μογγολία= MN
- Πακιστάν= PK
- Περού= PE
- Φιλιππίνες= PH
- Ρωσία= RU
- Σιγκαπούρη= SG
- Νότιος Κορέα= KR
- Σρι Λάνκα= LK
- Ταϊβάν= TW
- Τατζικιστάν= TJ
- Ταϊλάνδη= TH
- Τουρκεμενιστάν= TM
- Ουκρανία= UA
- Ηνωμένα Αραβικά Εμιράτα= AE
- Ουρουγουάη= UY
- Ουζμπεκιστάν= UZ
- Βιετνάμ= VN
- δύο γράμματα για τον προσδιορισμό του κράτους μέλους προορισμού ως εξής:
- AT= Αυστρία
- BL= Μπενελούξ
- DE= Ομοσπονδιακή Δημοκρατία της Γερμανίας
- DK= Δανία
- EL= Ελλάς
- ES= Ισπανία
- FI= Φινλανδία
- FR= Γαλλία
- GB= Ηνωμένο Βασίλειο
- IE= Ιρλανδία
- IT= Ιταλία
- PT= Πορτογαλία
- SE= Σουηδία
- μονοψήφιο αριθμό για τον προσδιορισμό του έτους στο οποίο αντιστοιχεί η ποσόστωση ή του έτους καταχώρησης των εξαγωγών, στην περίπτωση προϊόντων του πίνακα Α του παρόντος παραρτήματος, που αντιστοιχεί στον τελευταίο αριθμό του σχετικού έτους, παραδείγματος χάρη, '9' για το 1999. Στην περίπτωση προϊόντων καταγωγής Λαϊκής Δημοκρατίας της Κίνας που παρατίθενται στο προσάρτημα Γ του παραρτήματος V, ο αριθμός αυτός πρέπει να είναι '5' για το έτος 1999.
- διψήφιο αριθμό για τον προσδιορισμό της υπηρεσίας στη χώρα εξαγωγής που έχει προβεί στην έκδοση του εγγράφου,
- πενταψήφιο αριθμό από το 00001 έως το 99999, ο οποίος αποδίδεται στο συγκεκριμένο κράτος μέλος προορισμού."
4. Ο πίνακας Α του παραρτήματος III αντικαθίσταται από το παράρτημα του παρόντος κανονισμού.
5. Το υπόδειγμα της άδειας εξαγωγής για το Χονγκ Κονγκ (EDI) που επισυνάπτεται στο παράρτημα III, προστίθεται στο παράρτημα IV του παρόντος κανονισμού.
6. Το υπόδειγμα της άδειας εξαγωγής για την Ταϊλάνδη που επισυνάπτεται στο παράρτημα III, προστίθεται στο παράρτημα V του παρόντος κανονισμού.
7. Το υπόδειγμα του πιστοποιητικού καταγωγής για την Ταϊλάνδη που επισυνάπτεται στο παράρτημα III, προστίθεται στο παράρτημα VI του παρόντος κανονισμού.
8. Οι πίνακες και τα προσαρτήματα Α, Β και Γ του παραρτήματος V, προστίθενται στο παράρτημα VII του παρόντος κανονισμού.
9. Στο παράρτημα VII, ο πίνακας για την Κίνα αντικαθίσταται από τον πίνακα του παραρτήματος VII του παρόντος κανονισμού.
10. Το παράρτημα VIII αντικαθίσταται από το παράρτημα IX του παρόντος κανονισμού.
11. Το παράρτημα IX αντικαθίσταται από το παράρτημα X του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαΐου 1999.

Labels: 1
3
5